Lav et referat af nedenstående tekst:

Tekst:
Mere end en halv million besøgende eller helt præcist 524.086 gæster gik gennem dørene til Nordjyllands største kultur- og mødested til i alt 1.354 forskellige arrangementer inden for musik/teater, møder/kongresser og messer/udstillinger. - Tallet for 2011 dækker endda over en stigning på mere end 20 procent i forhold til besøgstallet for 2010, hvor vi havde 435.270 gæster. Vi har dermed slået vore egne hidtidige rekorder med flere længder, og kun 2008 kom i nærheden af rekordtallet for 2010 med ca. 1.000 færre gæster, siger Ernst Trillingsgaard, direktør i Aalborg Kongres & Kultur Center. Året 2011 var præget af mange store internationale navne fra et bredspektret musikliv såsom Hansi Hinterseer, André Rieu, The Eagles, The Bellamy Brothers, James Blunt (billedet) og ikke mindst Sting Symphonicity samt den hjemlige højdespringer i revygenren, Cirkusrevyen, hvor 12.000 overværede de populære forestillinger i Aalborg.

Referat:
Trods den almene økonomiske krise kom Aalborg Kongres & Kultur Center (AKKC) ud af 2011 med det højeste besøgstal i multihusets
næsten 60-årige historie.